Promjene  | Sve stranice  | Svi tagovi  

Croatian Koha user group je grupa zainteresiranih ustanova i pojedinaca za korištenje, prilagodbu i razvoj knjižničnog sustava Koha . Osnovana je kao ekspertna skupina  unutar udruge HrOpen .
Kontakt
Sastanci
 svaka prva srijeda u mjesecu u 13 sati u računalnoj učionici na 1. katu Knjižnice Filozofskog fakulta (može se dogovoriti i druga lokacija).
Mailing lista
 Grupa ima mailing listu za komunikaciju . Ako nam želite postaviti pitanje, pišite na adresu mailing liste koha‑cug@mjesec.ffzg.hr .

Što je Koha?
Koha je potpuno slobodan i otvoren softver za knjižnično poslovanje kojeg koriste knjižnice širom svijeta. Sva funkcionalnost Koha softvera dostupna je preko standardnog web preglednika što znači da za njeno korištenje nije potrebno instalirati dodatne programe. Koha podržava MARC standard za bibliografske zapise, a za razmjenu zapisa koristi Z39.50 i SRU protokole. Funkcionalnost Kohe obuhvaća kompletno knjižnično poslovanje, uključujući: javni katalog koji podržava različite Web 2.0 sadržaje kao što je tagiranje, komentiranje, socijalne mreže i RSS izvore; pristup osobnim stranicama u javnom katalogu; mogućnost izrade popisa literature; podesivo pretraživanje; posudbu i adminstraciju korisnika; modul za nabavu građe; podršku za više knjižnica u sustavu; upravljanje periodičnom građom; modul za izvještaje i druge alate za podršku poslovanju knjižnice. Budući da se radi o slobodnom softveru, razvojem Kohe upravlja zajednica korisnika u kojoj usko surađuju knjižničari i programeri. Nove stabilne verzije Kohe, koje sadrže popravke i nove funkcionalnosti, javno su dostupne svakih šest mjeseci. Slobodno dostupan kôd uvelike olakšava i integraciju Kohe s drugim sustavima koje knjižnica koristi u svojoj okolini kao i razvoj specifične funkcionalnost za potrebe pojedine knjižnice, pod uvjetom da se svaka promjena uskladi s glavnom stabilnom verzijom i podijeli sa zajednicom.
• Funkcionalnost Koha softvera 
Dokumentacija
Na ovom wikiju objavljujemo dokumentaciju o korištenju Kohe i svega što uz Kohu može biti vezano. Postoje i Koha lokalne dokumentacije  u pojedinim ustanovama.
• Koha instalacija 
• git 
• MARC Bibliographic framework 
• Pisanje Koha plugina 
• Barcode 
• Z39.50 
• Prilagodba sučelja 
• Zebra reindeksiranje 
• Prikaz podataka u intranetu ‑ keywords to MARC mapping 
• Koha lokalne dokumentacije 
• Pretraživanje Koha mailing lista